b"\n_START_ARTICLE_\nEino Tamberg\n_START_SECTION_\nBiografia\n_START_PARAGRAPH_\nTamberg va n\xc3\xa9ixer a Tallinn. Va estudiar composici\xc3\xb3 musical amb Eugen Kapp al Conservatori de Tallinn, graduant-se en  1953. A Est\xc3\xb2nia va ser conegut per les seves obres Viis romanssi S\xc3\xa1ndor Pet\xc3\xb6fi luulele (1955) basada en les poesies de S\xc3\xa1ndor Pet\xc3\xb6fi, i pel seu Concerto Grosso (1956), pel qual va guanyar la Medalla d'Or al Festival Internacional de m\xc3\xbasica de Moscou. Tamberg va ser un important iniciador del moviment antirom\xc3\xa0ntic de finals dels 1950. La seva visi\xc3\xb3 de la m\xc3\xbasica pertanyia a la anomenada Nova Ona de la hist\xc3\xb2ria musical d'Est\xc3\xb2nia. Va adquirir fama en la d\xc3\xa8cada de 1960 escrivint m\xc3\xbasica d'una llarga varietat de g\xc3\xa8neres, en particular per a obres de teatre i obres simf\xc3\xb2niques. _NEWLINE_Tamberg va ser un dels m\xc3\xa0xims representants del neoclassicisme en la m\xc3\xbasica estoniana, malgrat que les seves darreres peces era m\xc3\xa9s expressionistes. Des de 1969 va impartir classes a l'Acad\xc3\xa8mia de la M\xc3\xbasica d'Est\xc3\xb2nia, fins al 1983. En la temporada 1997-1998 va ser compositor resident de l'Orquestra Simf\xc3\xb2nica Nacional d'Est\xc3\xb2nia.\n_START_SECTION_\nObres\n_START_PARAGRAPH_\nEls treballs m\xc3\xa9s notables s\xc3\xb3n el ballet Johanna tentata (1971) i el Concert de Trompeta No. 1 (1972). Aquest \xc3\xbaltim \xc3\xa9s un dels treballs m\xc3\xa9s populars i interpretats, no solament a Europa sin\xc3\xb3 tamb\xc3\xa9 a Hong Kong i Singapur, i va ser enregistrat per H\xc3\xa5kan Hardenberger. Tamberg tamb\xc3\xa9 va escriure concerts per a viol\xc3\xad (1981), saxofon (1987), clarinet (1996), fagot (2000), violoncel (2001) i un segon concert per a trompeta (1997)._NEWLINE_La seva segona \xc3\xb2pera, Cyrano de Bergerac, va ser estrenada el 1976. Les seves influ\xc3\xa8ncies rom\xc3\xa0ntica mostren les convencions del  Barroc i del bel cant. Consisteix en tres actes i un ep\xc3\xadleg (Op. 45) i va ser escrita el 1974 amb llibret de Jaan Kross, basat en una obra d'Edmond Rostand._NEWLINE_Pel 50\xc3\xa8 aniversari de les Nacions Unides (1995) va escriure la seva Celebration Fanfaresse que va ser estrenada a Nova York sota la direcci\xc3\xb3 de Neeme J\xc3\xa4rvi."